Αγαπητά παιδιά,

Όπως ήδη γνωρίζετε, στο πλαίσιο της συμμετοχής μας στο Δίκτυο Σχολείων που διοργανώνεται από το Πειραματικό Λύκειο του Πανεπιστημίου Πατρών και έχει τίτλο «Έλα να σου μιλήσω για τον τοπο μου», θα χρειαστεί να αναλάβετε τον ρόλο του δημοσιογράφου και να πάρετε ορισμένες συνεντεύξεις.

Η αφίσα είναι από το περσινό συνέδριο

 Ακολουθούν οδηγίες πλεύσεως......για να μη ναυαγήσουμε!!!

**Πριν από τη συνέντευξη: **

1. Ενημερωνόματε αναλυτικά για το θέμα της συνέντευξης, εν προκειμένω για το Δημοτικό Συμβούλιο Εφήβων του Δήμου Ιλίου (Ποιοι υπήρξαν οι στόχοι του; Ποια άτομα συμμετείχαν σε αυτό; Μπορώ να αναζητήσω πληροφορίες για τα άτομα αυτά ; Τι ρόλο είχαν; Έχουν καταγραφεί αποτελέσματα των προηγούμενων δημοτικών συμβουλίων; ).
2. Σκεφτόμαστε τι είδους πληροφορίες θέλουμε να συγκεντρώσουμε και δημιουργούμε αντίστοιχες ομάδες ερωτήσεων. Καθορίζουμε με ακρίβεια την περιοχή της έρευνάς μας, χρειάζεται να έχουμε κάποιον στόχο.
3. Οι ερωτήσεις μας μπορεί να είναι:
	* Ανοιχτές - αφήνω τον ερωτώμενο να απαντήσει ελεύθερα
	* Αντιλήψεων και Γνώμης- διερευνούμε αντιλήψεις, απόψεις και στάσεις
	* Εισαγωγικές- κατεθύνουν τη συνέντευξη στο κυρίως θέμα
	* Διευκρινιστικές κ.α.

Τι πρέπει να προσέχω στις ερωτήσεις μου.

* Να είναι σύντομες και ξεκάθαρες.
* Τη σειρά τους, ξεκινάω με εύκολες και γενικές και στη συνέχεια πιο δύσκολες και πιο ειδικές
* Προσαρμόζουμε το ύφος μας ανάλογα με τα άτομα στα οποία απευθυνόμαστε.
* Όταν οργανώσουμε το ερωτηματολόγιό μας, μπορούμε να το στείλουμε στον συνομιλητή μας για να προετοιμαστεί.

**Κατά τη διάρκεια της συνέντευξης:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. Πριν ξεκινήσουμε με τις ερωτήσεις πρέπει να προηγηθεί ένα σύντομο κείμενο όπου θα αναφέρουμε τον λόγο που μας οδήγησε να πάρουμε αυτή τη συνέντευξη.
2. Εξασφαλίζουμε τη συναίνεση του συνομιλητή χρησιμοποιώντας παραχωρητήριο συνέντευξης (βλ. παράρτημα)
3. Είμαστε ευγενικοί, κοιτάμε τον συνομιλητή μας και δεν τον διακόπτουμε.
4. Έχουμε μαζί μας γραμμένες τις ερωτήσεις και κάποιο μέσο για να καταγράψουμε τη συνέντευξη (π.χ. κινητό τηλέφωνο)
5. Κρατάμε σύντομες σημειώσεις
6. Έχουμε κάποιο σχέδιο, αλλά είμαστε και ευέλικτοι 

1ος στόχος λοιπόν για τη δημοσιογραφική μας ομάδα είναι να καταγράψετε ερωτήσεις για το θέμα μας. Καλή αρχή!!!

**Παράρτημα**

**ΠΑΡΑΧΩΡΗΤΗΡΙΟ ΣΥΝΕΝΤΕΥΞΗΣ**

Παραχωρώ στον μαθητή/στη μαθήτρια\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ του 3ου Πρότυπου ΓΕ.Λ. Ιλίου την ηχογραφημένη/μαγνητοσκοπημένη συνέντευξη προκειμένου να χρησιμοποιηθεί στην εργασία που έχει αναλάβει το Σχολείο στο πλαίσιο συμμετοχής του στο Μαθητικό Συνέδριο του Πειραματικού Λυκείου του Πανεπιστημίου Πατρών με τίτλο «Έλα να σου μιλήσω για τον τόπο μου».

Ονοματεπώνυμο Συνεντευξιαζόμενου

Ονοματεπώνυμο Μαθητή/Μαθήτριας